《云林纪游次孙琴西观察韵》
清代·沈丙莹

朝踏山翠夜湖月，借得行云三只袜。袜敝可以狮子呼，招邀更只云林娱。

路入云林尘念绝，世事佛云不可说。蛮山奔走年复年，西湖一卧宁非缘。

肯以东施比如玉，西子西湖看不足。亭下泠泠鸣冷泉，入听何必非管弦。

洞访纯阳共一哂，倒出石林垂玉笋。

作者简介：沈丙莹，字菁士，归安人。道光乙巳进士，授刑部主事，历官安顺知府。有《春星草堂集》。